ORDE do 7 de setembro de 2005 pola que se modifica a autorización do centro privado System de Lugo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 30/09/2005

Examinado o expediente presentado polo centro privado System de Lugo, no cal solicita a modificación da autorización para impartir en quenda de
mañá o ciclo formativo de grao superior de desenvolvemento de aplicacións informáticas, e en quenda de tarde-noite o ciclo formativo de grao superior de administración de sistemas informáticos.
Tendo en conta que o centro privado System conta con autorización para impartir 1 CS de administración de sistemas informáticos en quenda de mañá e 1 CS de desenvolvemento de aplicacións informáticas en quenda de tarde-noite, segundo a Orde do 18 de xullo de 2001, DOG do 31 de xullo.
Vistos a Lei 1/1990, do 3 de outubro (BOE do 4 de outubro), de ordenación xeral do sistema educativo; a Lei orgánica 10/2002, do 23 de decembro, de calidade da educación (BOE do 24 de decembro); o Real decreto 1537/2003, do 5 de decembro, polo que se establecen os requisitos mínimos dos centros que impartan ensinanzas escolares de réxime xeral (BOE do 10 de decembro); o Real decreto 777/1998 (BOE do 8 de maio), polo que se desenvolven determinados aspectos da ordenación da formación profesional no ámbito do sistema educativo; a Orde do 21 de decembro de 1999 (DOG do 31 de xaneiro de 2000), pola que se regulan determinados aspectos relativos á autorización de centros privados exclusivos de formación profesional específica; o Decreto 296/1999 (DOG do 18 de novembro), polo que se desenvolven determinados aspectos dos currículos dos ciclos formativos de formación profesional específica na Comunidade Autónoma de Galicia; o Decreto 133/1995, do 10 de maio (DOG do 22 de maio), sobre
autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Esta consellería, por proposta da Dirección Xeral de Ordenación e Innovación Educativa,
DISPÓN:
Primeiro.-Autorizar o centro privado System de Lugo para impartir o ciclo formativo de grao superior de desenvolvemento de aplicacións informáticas en quenda de mañá e o ciclo formativo de grao superior de administración de sistemas informáticos en quenda de tarde-noite, quedando a composición resultante segundo se especifica no anexo.
Segundo.-Queda o centro obrigado ao cumprimento da lexislación vixente e a solicitar a oportuna revisión cando teña que modificarse calquera dos datos que sinala esta orde.
Contra esta orde, que esgota a vía administrativa, os interesados poderán interpoñer recurso potestativo de reposición perante a conselleira de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente
o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 7 de setembro de 2005.
Laura Sánchez Piñón
Conselleira de Educación e Ordenación Universitaria
ANEXO
Provincia: Lugo.
Localidade: Lugo.
Concello: Lugo.
Enderezo: rúa Rafael de Vega, 12-baixo.
Código do centro: 27020665.
Denominación: centro privado System.
Titular: F y Q Asociados, C.B.
Composición resultante:
Familia profesional: informática.
Quenda de mañá: 1 ciclo formativo de grao superior de desenvolvemento de aplicacións informáticas (2 unidades, 20 postos escolares/unidade).
Quenda de tarde-noite: 1 ciclo formativo de grao superior de administración de sistemas informáticos (2 unidades, 20 postos escolares/unidade).